Mette Gundersen

Mette Gundersen (født 24. juni 1972) er en norsk politiker fra Arbeiderpartiet. Fra februar 2023 er hun regionleder for LO i Agder.  

Hun har arbeidserfaring innen reiseliv, og har studert statsvitenskap ved Høgskolen i Agder. 

Gundersen var innvalgt som representant i Kristiansand bystyre fra 1999 til 2023, og har sittet seks perioder i formannskapet i Kristiansand. Fra 2007 til 2011 var hun Kristiansands første kvinnelige varaordfører. Fra 2012 til 2019 var hun første nestleder i KS. 

Hun var vararepresentant til Stortinget for Vest-Agder 2001–2005. Gundersen har vært statssekretær to ganger, i Kulturdepartementet 2005–2007 og i Samferdselsdepartementet 2021-2022. 

 Referanser 

 Eksterne lenker 


Kategori:Ap-politikere i Vest-Agder
Kategori:Lokalpolitikere i Kristiansand
Kategori:Personer fra Kristiansand kommune
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Statssekretærer i Regjeringen Støre